Acțiune introdusă la 24 noiembrie 2023 – Rodríguez Ruiz/EUIPO – Scherer (LEMOON)
(Cauza T-1099/23)
Limba în care a fost formulată acțiunea: franceza
Părțile
Reclamant: Miguel Ángel Rodríguez Ruiz (Albelda de Iregua, Spania) (reprezentant: J. Pérez Itarte, avocat)
Pârât: Oficiul Uniunii Europene pentru Proprietate Intelectuală
Cealaltă parte din procedura care s-a aflat pe rolul camerei de recurs: Markus Scherer (Mannheim, Germania)
Datele privind procedura în fața EUIPO
Solicitantul mărcii în litigiu: cealaltă parte din procedura care s-a aflat pe rolul camerei de recurs
Marca în litigiu: cerere de înregistrare a mărcii Uniunii Europene verbale LEMOON – cerere de înregistrare nr. 18 183 606
Procedura care s-a aflat pe rolul EUIPO: procedură de opoziție
Decizia atacată: Decizia Camerei a cincea de recurs a EUIPO din 31 iulie 2023 în cauza R 352/2023-5
Concluziile
Reclamantul solicită Tribunalului:
anularea/revocarea deciziei atacate și refuzul înregistrării mărcii Uniunii Europene nr. 18 183 606 LEMOON pentru produsele desemnate din clasele 32 și 33;
obligarea EUIPO și a intervenientului (dacă va compărea și va interveni în prezenta acțiune) la plata cheltuielilor de judecată, inclusiv a celor aferente procedurii în fața diviziei de opoziție a departamentului pentru operațiuni și în fața Camerei a cincea de recurs a EUIPO;
cu titlu subsidiar, în cazul în care prezenta acțiune ar fi respinsă în parte de Tribunal, revocarea deciziei atacate în ceea ce privește obligarea reclamantului la plata cheltuielilor aferente procedurii, efectuate în cadrul procedurii administrative în fața EUIPO (1 570 de euro).
Motivele invocate
Încălcarea articolelor 68, 94 și 95 din Regulamentul (UE) 2017/1001 al Parlamentului European și al Consiliului și lipsa apărării;
încălcarea articolului 8 alineatul (1) litera (b) din Regulamentul (UE) 2017/1001 al Parlamentului European și al Consiliului.
____________